पाल्हीनन्दन गाउँपालिका
पाल्हीनन्दन गाउँपालिका नेपालको लुम्बिनी प्रदेशमा रहेको नवलपरासी (बर्दघाट सुस्ता पश्चिम)मा अवस्थित एक गाउँपालिका हो। नेपालको संविधान २०७२ अनुसार नेपालको पुनसंरचना गर्ने क्रममा सङ्घीय मामिला तथा स्थानीय विकास मन्त्रालयले नेपालमा ७४४ वटा स्थानीय तहहरू बनाउने निर्णय पारित गरेपछि वि.सं. २०७३ फागुन २७ गते यो गाउँपालिकाको गठन भएको हो। तत्कालिन नवलपरासी जिल्लाका रामपुरुवा, सनई, हरपुर, कुस्मा पाल्ही र गेरमी गाउँ विकास समितिहरूलाई समेटेर यो गाउँपालिकाको घोषणा गरिएको हो। पाल्हीनन्दन गाउँपालिकाको कुल जनसङ्ख्या ३५,४२९ रहेको छ ।

भौगोलिक अवस्थिति
पाल्हीनन्दन गाउँपालिकाको क्षेत्रफल ४४.६७ वर्गकिलोमिटर रहेको छ। यो गाउँपालिकालाई ६ वडामा विभाजन गरिएको छ। यसको सीमाना पूर्वमा सरावल गाउँपालिका पश्चिममा रूपन्देही जिल्ला उत्तरमा रामग्राम नगरपालिका तथा दक्षिणमा भारत रहेका छन्।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, नवलपरासी, नेपाल

यो पनि हेर्नुहोस्

नवलपरासी (बर्दघाट सुस्ता पश्चिम)का गाउँपालिकाहरू
लुम्बिनी प्रदेशका गाउँपालिकाहरू‎